CELEX: 62014CN0366
Language: fi
Date: 2014-07-28 00:00:00
Title: Asia C-366/14: Ennakkoratkaisupyyntö, jonka Budapesti XX., XXI. és XXIII. Kerületi Bíróság (Unkari) on esittänyt 28.7.2014 – Herrenknecht AG v. Hév-Sugár Kft.

6.10.2014   
            
            
               FI
            
            
               Euroopan unionin virallinen lehti
            
            
               C 351/6
            
         Ennakkoratkaisupyyntö, jonka Budapesti XX., XXI. és XXIII. Kerületi Bíróság (Unkari) on esittänyt 28.7.2014 – Herrenknecht AG v. Hév-Sugár Kft.
   (Asia C-366/14)
   2014/C 351/07
   Oikeudenkäyntikieli: unkari
   
      Ennakkoratkaisua pyytänyt tuomioistuin
   
   Budapesti XX., XXI. és XXIII. Kerületi Bíróság
   
      Pääasian asianosaiset
   
   
      Kantaja: Herrenknecht AG
   
      Vastaaja: Hév-Sugár Kft.
   
      Ennakkoratkaisukysymykset
   
   
               1)
            
            
               Miten neuvoston asetuksen (EY) N:o 44/2001 (1) 23 artiklan 1 kohtaa on tulkittava, kun halutaan selvittää, millä tuomioistuimella on kansainvälinen yksinomainen toimivalta silloin, kun riitaantuneet sopimuspuolet ovat sopimuksensa yleisissä sopimusehdoissa nimenneet sopimuksesta aiheutuvien riitojen ratkaisemiseen toimivaltaisiksi tuomioistuimiksi useita eri tuomioistuimia? Onko kantajalla oikeus vapaasti valita joko nimetty tuomioistuin, jolla on yksinomainen toimivalta, tai tuomioistuin, jonka toimivalta riippuu asianosaisten tahdosta, ja voidaanko katsoa, että asiaa nyt käsittelevällä tuomioistuimella on kansainvälinen yksinomainen toimivalta?
            
         
               2)
            
            
               Miten sopimusvelvoitteisiin sovellettavasta laista Roomassa tehdyn yleissopimuksen (2) 3 artiklan 1 kohtaa on tulkittava, kun halutaan selvittää, minkä kansallisen oikeuden aineellisia sääntöjä on sopimusta tutkittaessa sovellettava, kun sopimuspuolet ovat sen yleisissä sopimusehdoissa määränneet, että sopimukseen sovelletaan useiden jäsenvaltioiden kansallista oikeutta?
            
         
      (1)  Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annettu neuvoston asetus (EY) N:o 44/2001 (EYVL L 12, s. 1).
   
      (2)  Yleissopimus 80/934/ETY sopimusvelvoitteisiin sovellettavasta laista, avattu allekirjoitettavaksi Roomassa 19 päivänä kesäkuuta 1980 (EYVL L 266, s. 1).